„Marea Horă a Unirii Neamului”, evenimentul convocat de Călin Georgescu. El și-a chemat susținătorii azi în Parcul Tineretului
Pe 24 ianuarie are loc o acțiune inițiată de Călin Georgescu, intitulată „Marea Horă a Unirii Neamului”, în care susținătorii lui sunt îndemnați să vină, începând cu ora 13:00, în Parcul Tineretului din Capitală. Potrivit unei postări de pe rețelele de socializare, la această acțiune ar urma să participe inclusiv Georgescu.